ไทยติดเชื้อโควิดเพิ่ม 100 ราย ในประเทศ 96 กระจาย 11 จังหวัด เสียชีวิตอีก 1
"ศบค." เผยยอดติดเชื้อโควิดใหม่ 100 ราย ในประเทศ 96 กระจาย 11 จังหวัด เสียชีวิตเพิ่มอีก 1 
"ศบค." เผยยอดติดเชื้อโควิดใหม่ 100 ราย ในประเทศ 96 กระจาย 11 จังหวัด เสียชีวิตเพิ่มอีก 1
19 มี.ค. 2564

พญ.พรรณประภา ยงค์ตระกูล ผู้ช่วยโฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (19 มี.ค.64) ระบุพบผู้ป่วยยืนยันติดเชื้อรายใหม่ 100 ราย เป็นผู้ติดเชื้อในประเทศ 96 ราย กระจายอยู่ใน 11 จังหวัด ประกอบด้วย สมุทรสาคร สมุทรปราการ กรุงเทพมหานคร ปทุมธานี สุพรรณบุรี เพชรบุรี มุกดาหาร นราธิวาส นครปฐม นนทบุรี พระนครศรีอยุธยา โดยเป็นผู้ป่วยที่มาจากระบบเฝ้าระวังและระบบบริการฯ 55 ราย คัดกรองเชิงรุก 41 ราย  และเป็นผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 4 ราย
ทั้งนี้ ทำให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 27,594 ราย แบ่งเป็นผู้ป่วยที่ติดเชื้อภายในประเทศ 24,633 ราย ตรวจคัดกรองเชิงรุก 15,365 ราย และผู้เดินทางมาจากต่างประเทศ 2,961 ราย เข้าสถานที่กักกันที่รัฐจัดให้ 2,334 ราย รักษาหายป่วยเพิ่ม 473 ราย รักษาหายแล้วรวม 26,450 ราย ยังรักษาอยู่ 1,054 ราย มีผู้เสียชีวิต 1 ราย ผู้เสียชีวิตสะสมเพิ่มขึ้นเป็น 90 ราย

